Translating:Intro/vec

Introdusion
La tradusion e ła locałixasion xe inportanti parché łe permete ałe persone che no conose ła lengua inglexe de doparare i programi informateghi. MediaWiki, par exenpio, vien doparà par far funsionar Wikipedia in difarenti lengue e cuindi tradure Mediawiki contribuse diretamente a permetarghe a łe persone de acedare a ła conosensa libara doparando ła so lengua mare. Majori informasion so łe definision de locałixasion e tradusione se połe catare cua: Documentazione Gettext e Wikipedia (in inglexe).

Cuà so translatewiki.net costruìmo e mejoremo costantemente łe infrastruture par façiłitare ła locałixasion de projeti libari (open source) e de documentasion scrita gratuita. E se sforsemo de rivare ai nostri do obietivi.

Il nostro primo obietivo xe l'eficensa. Pa incrementare l'eficensa del proceso se integremo stretamente inte'l proceso de sviłupo del programa de tradusion al scopo de scursare i tenpi de conversion. Inoltre sviłupemo strumenti par automatixare l'integrasion de łe tradusion. Cuesto ghe permete ai singołi tradutori de concentrarse soło neła produsion de łe mejo tradusion posibiłi.

El nostro secondo obietivo xe ła cołaborasion. El sistema intiero xe costruido so un wiki. MediaWiki xe un programa conosudo e difuxo, che fornise ła strutura pa ła costrusion de comunità cołaborative. Incorajemo i tradutori a jutarse uno co chealtro superando i limiti lenguisteghi o de projeto in diverse maniere, e se proponemo come ponte fra sviłupadori e tradutori.

Non serve che te sipi bon de programare. Se te te cati xà ben co i programi wiki, te inpararè rapidamente a doparare. I unici recuixiti xe na bona padronansa de łe lengue, un browser Web e na çerta apertura mentałe.

Il projeto prinçipale de (MediaWiki) vien doparà atualmente in pì de 300 lengue difarenti. riçeve ajornamenti in pì de 100 lengue difarenti ogni mexe.